User talk:Noronha Preetam

ಪೆರಡಾಲ ಕೃಷ್ಣಯ್ಯ
ಪೆರಡಾಲ ಶ್ರೀ ಉದನೇಶ್ವರ ದೇವಾಲಯದ ತೆಂಕು ಗೋಪುರದಲ್ಲಿ ೧೯೧೧ರಲ್ಲಿ ಆರಂಭಗೊಂಡ ಮಹಾಜನ ಸಂಸ್ಕೃತ ಶಾಲೆಯ ಮೊದಲ ಮೂವರು ಅಧ್ಯಾಪಕರಲ್ಲಿ ಪೆರಡಾಲ ಕೃಷ್ಣಯ್ಯರು ಒಬ್ಬರು. ಮುಂದು ೧೯೧೧ ರಿಂದ ೧೯೫೯ ರ ತನಕ ಅವಿಚ್ಛಿನ್ನವಾಗಿ ದುಡಿದರು.

ಪೆರಡಾಲ ವೆಂಕಟಾಚಲಯ್ಯ ಮತ್ತು ಗೌರೀ ದಂಪತಿಗಳ ಪುತ್ರರಾದ ಪೆರಡಾಲ ಕೃಷ್ಣಯ್ಯರು ೭ನೇ ತರಗತಿಯ ತನಕ ಕಾಸರಗೋಡಿನ ಅಂದಿನ ಬಿ.ಇ.ಎಂ ಮಾಧ್ಯಮಿಕ ಶಾಲೆಯಲ್ಲಿ ಅಧ್ಯಯನ ಮಾಡಿದ್ದರು. ಮಹಾಜನ ಸಂಸ್ಕೃತ ಶಾಲೆಯಲ್ಲಿ ಕನ್ನಡ ಮಾಸ್ತರನಾಗಿ ಸೇರಿದ ಕೃಷ್ಣಯ್ಯರು ಸ್ವಾಧ್ಯಾಯ ಸ್ವಪ್ರಯತ್ನಗಳಿಂದ ಕನ್ನಡ ವಿದ್ವಾನ್ ಪದವಿಯನ್ನು ಪಡೆದು ವಿದ್ವಾನ್ ತರಗತಿಗಳಿಗೇ ಕನ್ನಡ ಪಾಠ ಹೇಳುವ ಯೋಗ್ಯತೆಯನ್ನು ಅರ್ಜಿಸಿದರು. ಹಳೆಗನ್ನಡ ನಡುಗನ್ನಡ ಸಾಹಿತ್ಯದಲ್ಲಿ ತಲಸ್ಪರ್ಶಿಯಾದ ರದದೃಷ್ಟಿ ಪೂರ್ಣವಾದ ಪಾಂಡಿತ್ಯ ಅರ್ಜಿಸಿದವರು ಕೃಷ್ಣಯ್ಯರು.

ಕೃಷ್ಣಯ್ಯರು ಸಹಕಾರ ಕ್ಷೇತ್ರದಲ್ಲಿ ಪ್ರಾಮಾಣಿಕತೆಯಿಂದ ಸೇವೆ ಸಲ್ಲಿಸಿದವರು. ಇಂದು ಕೋಟಿಗಟ್ಟಲೆ ರೂಪಾಯಿಗಳ ವ್ಯವಹಾರವಿರುವ ಪೆರಡಾಲ ಸರ್ವೀಸ್ ಕೋ ಓಪರೇಟಿವ್ ಬೇಂಕ್, ಪೆರಡಾಲ ಸರ್ವೀಸ್ ಕೋ ಓಪರೇಟಿವ್ ಸೊಸೈಟಿ ಆಗಿದ್ದಗ ಆರಂಭದಿಂದ ಮೊದಲ್ಗೊಂಡು ಹಲವು ವರ್ಷಗಳ ಕಾಲ ಕೃಷ್ಣಯ್ಯರು ಅದರ ಕಾರ್ಯದರ್ಶಿಗಳಾಗಿದ್ದರು.

ಪೆರಡಾಲ ಅಪ್ರಿಚಯ ಸುಮಿತ್ರದರ್ಶನ ಸಭಾ ಮತ್ತು ತೀರ್ಥ ಅಮಾವಾಸ್ಯೆಯ ರಗಳೆ ಇವು ಮೂರು ಅವರ ಲಘು ಗದ್ಯಬರಹಗಳು. ಪೆರಡಾಲ ಪರಿಚಯ ಎಂಬ ದೀರ್ಘ ಲೇಖನದಲ್ಲಿ ಪೆರಡಾಲ ಮಾಗಣೆಯ ವಿವಿಧ ದೇವಾಲಯಗಳ ಸಂಕ್ಷಿಪ್ತ ಪೂರ್ವೇತಿಹಾಸ, ಸ್ಥಳ ಪರಿಚಯ, ಆ ಪ್ರದೇಶದ ವಿದ್ಯಾಲಯಗಳ ಸ್ಥಾಪನೆ ಮತ್ತು ಬೆಳವಣಿಗೆ, ಶ್ರೀ ಉದನೇಶ್ವರ ದೇವಾಲಯ ಮತ್ತು ಸಮೀಪದ ಪಟ್ಟಾಜೆ ಸ್ಥಳಗಳೊಂದಿಗೆ ಮಾಯಿಪ್ಪಾಡಿ ಅರಸು ಮನೆತನದ ಪರಂಪರಾಗತ ಸಂಬಂಧಗಳು ಹೀಗೆ ಮತ್ತು ಹಲವು ವಿವರಗಳಿವೆ.

ಸುಮಿತ ದರ್ಶನ ಸಭಾ ಎಂಬ ಲೇಖನದಲ್ಲಿ ೧೯೦೯ ರಲ್ಲಿ ಸ್ಥಾಪಿತವಾಗಿ ಪೆರಡಾಲ ಪ್ರದೇಶದಲ್ಲಿ ವಿದ್ಯಾಪರವಾದ ಜನಜಾಗೃತಿಯನ್ನುಂಟು ಮಾಡೀ, ನೀರ್ಚಾಲಿನ ಸಂಸ್ಕೃತ ಮಹಾವಿದ್ಯಾಲಯದ ಸ್ಥಾಪನೆಗೆ ಕಾರಣವಾದ ಸುಮಿತ್ರ ದರ್ಶನ ಸಭಾದ ಸ್ಥಾಪನೆ ಸಾಧನೆಗಳ ವಿವರಗಳಿವೆ.

ಕೃಷ್ಣಯ್ಯನವರ ಸಾಹಿತ್ಯ ರಚನೆಅಯ್ಲ್ಲಿ ಶ್ರೀ ಗಣಪತಿ ಕೀರ್ತನಂ, ಶ್ರೀ ದೇವೀ ಕೀರ್ತನೆ ೩, ಶ್ರೀ ಶಾರದಾ ಸ್ತೋತ್ರ ೩, ಶ್ರೀಮದನ್ನ ಪೂರ್ಣಾಂಬಿಕಾಸ್ತವನ, ಶ್ರೀ ಚಂದ್ರಮೌಳೀ ಕೀರ್ತನೆ, ಶ್ರಿ ಉದನೇಶ್ವರ ಕೀರ್ತನೆ, ಶ್ರೀ ಸುಬ್ರಹ್ಮಣ್ಯ ಸ್ತ್ರೋತ್ರ.

ಬಾಪೂಜಿಯವರ ಸಾಧನೆ ಹಿರಿಮೆಗಲನ್ನು ಬಿತ್ತರಿಸುವ ಒಂದು ಸುಂದರ ಯಶೋಗೀತೆ. ವೇದವ್ಯಾಸ ಮತ್ತು ಶ್ರೀ ಬುದ್ಧರಂತೆ ಗಾಂಧಿ ತಿಲಕರೂ ಈಶ್ವರಾವರತಾರಗಳೆಂದು ತಮ್ಮ ನವೀನಾವತಾರಗಳೆಂಬ ಪದ್ಯ ಮಾಲಿಕೆಯಲ್ಲಿ ಕೃಷ್ಣಯ್ಯರು ಪ್ರತಿಪಾದಿಸುತ್ತಾರೆ. ನುರು ಭಾಮಿನಿ ಷಟ್ಪದಿಗಳ ಉದನೇಶ್ವರ ಶತಕ್ದಲ್ಲಿ ಕೃಷ್ಣಯ್ಯರು ತಮ್ಮ ಲೋಕಾನುಭವ ಗ್ರಂಥಾನುಭವಗಳ ಹಿತಮಧುರ ಪಾಕವನ್ನು ನಮಗೆ ಉಣಬಡಿಸುತ್ತಾರೆ.

ಕೃಷ್ಣಯ್ಯರು ಎರಡು ಯಕ್ಷಗಾನ ಕೃತಿಗಳನ್ನೂ ರಚಿಸಿದ್ದಾರೆ ಅವುಗಳಲ್ಲಿ ಗೆಲುವಿನ ಕತ್ತಿಯ ಕಥಾವಸ್ತು ಚಾರಿತ್ರಿಕ. ಇದರಲ್ಲಿ ರಾಜ ಕುಮಾರ ರಣಮಲ್ಲ ಮತ್ತು ಅದರ ಸುಗುವರಿ ಶೀಲವತಿಯರ ಶುದ್ಧ ಪ್ರೇಮ ಮತ್ತು ಯುದ್ಧ ವೀರರಸಗಳು ಪ್ರತಿಪಾದಿತವಾಗಿದೆ.